رجب طیب اردوغان، روسیا پرزیدنتی ولادیمیر پوتین و ایران پرزیدنتی حسن روحانی، سوریه اوچلو ایجلاسی توپلانتی‌سی اوچون 4 آوریلده پایتخت آنکارادا بیر آرایا گله‌جک.
ایجلاسین اساس مذاکیره باش‌لیغی، سوریه‌ده سیاسی حلّ اولا‌جاق.
سوریه‌نین اراضی بوتؤو‌لوگونون قورونماسی، آستانا پروسسی سونوندا تاسیس ائدیلن گرگین‌لیگی آزالتما بؤلگه‌لری، سیاسی حلّ اوچون آتیلا‌جاق آددیم‌لار و ترورلا موباریزه ماسا‌داکی باش‌لیق‌لار اولا‌جاق.
سوریه ایجبلسین‌دان بیر گون اوّل، 3 آوریل چرشنبه آخشامی گونو ایسه روسیا-تورکیه یوکسک سویه‌لی امکداش‌لیق شوراسی‌نین یئددینجی ایجلاسی کئچیریله‌جک.
اردوغان و پوتین‌ین همصدریلیگینده دوزنلنه‌جک توپلانتیدا، ایکیطرف‌لی موناسیبت‌لر گئنیش شکیلده مذاکیره اولونا‌جاق.
ایقتیصاد باشلیغیندا ایسه تورک آخینی پروژه‌سی، آککویو نوکلئر سانترالی و اس-400 هاوا ساوونما سیستمی کیمی اؤنملی موضوعلار ماسادا اولا‌جاق.
اردوغان و پوتین، آککویو نوکلئر گوج سانترالی‌نین رسمی تمل قویما مراسیمینده ده قاتیلاجاق.
اردوغان، ایران پرزیدنتی حسن روحانی ایله ده ایکیطرف‌لی گؤروشمه کئچیره‌جک‌لر.
پرزیدنتین‌دن وئریلن معلوماتا گؤره، گؤروشمه‌ده ایکیطرف‌لی موناسیبت‌لرله یاناشی، بؤلگه‌سل مسئله‌لر ده مذاکیره اولونا‌جاق.
